longissimae caput fere aequant. Pilus: Corporis pili 9 lineas fere aequant, sparsis longioribus 
raris. Omnis pilus basi tenuior sicut in aegyptio. Lanugo aequabilis flexuosa. Plantarum et 
palmarum, scopae sicut in Lepore aegyptio, densius et paullo rigidius pilosae. Caput vibrissis 
setisque rigidis longis ciliatum. Vibrissarum series 6. Longissima seta e secundis inferioribus. 
Color: Supra fuscescente flavus seu isabellinus, parumper rutilans, tanquam ex dilute cinna- 
momeo flavus, illi colori propior, quem Lepus aegyptius cinerascens in sola cervice pedibusque 
gerit. Pilos propius intuenti apices detersi cernuntur. Aures fere omnino calvae, carneae, 
venosae, in facie anteriore pilis brevibus et rarioribus flavae. In Lepore aegyptio cutis aurium 
fuscescit, pilus cinerascit. Apex aurium non, sicut in aegyptio, niger, sed summo tenuique 
margine solum e fusco nigricat, reliquo margine albo ciliato. Caput dorso concolor, taenia lata 
alba per oculos ad aures ducta. Ad basin mystacis macula flavicans albocincta. Mandibula cum 
gula alba. Macula frontalis alba, sicut in Lepore aegyptio trilineato, verum haec macula in aliis 
speciminibus saepius deest et varietatem indicat. In cervice flava pallidiore maculae duae albae 
ad aurium basin exstant. Pedes flavi, limbo digitorum anteriorum albicante, scopis plantarum 
palmarumque saturatius rufescentibus. Caudae superior pagina fusca, limbo flavo, stria media 
tenui obscuriore, nec nigra. Subtus color candidus, excepto collo medio et pectore flaventibus. 
Pili singuli dorsuales basi cum lanugine tota albicant, medii flavent, supra flavum nigri, iterum 
flavent et summo apice nigri sunt. Iidem pili basi tenues et flexuosi apicem versus tumescunt 
et stricti sunt. Mystacis superiores setae nigrae, inferiores et longiores apice late albae, basi 
nigrae. Temporum et orbitarum setae totae nigrae. Haec aestiva atque detrita forma Leporem 
isabettinum francofurtanum largitur, ad quem integrum et hibernum cinereo variegatum vellus 
non directo quadrat. 
Adulti minoris (adolescentis) II, 
vellere hiberno : 
Praeter mensuras breviores supra scriptas et praeter colorem, priori simillimus. Dorsum, 
propter pilorum apices non detritos, sed bene conservatos, nigro et cinereo variegatum est, quo 
propius ad Leporem aegyptium accedit. Universus tamen color magis flavo -rutilat. Pedum 
scopae fuscae nec rufae. Taenia oculorum alba paullo magis flavicans, media frontis macula 
nulla. Capitis setae eodem colore quo apud priorem et reliqua cum eodem congrua. Pili 
longiores, qui apud Leporem aegyptium hibernum albi reperiuntur, huic nigri sunt. 
Feminae: 
In hac specie sicut in priori Femina a mare non differt, nisi sexus organis. Mammas 
sex reperi, duas pectorales, quatuor abdominales, distantia duorum pollicum positas. Aliquod 
specimen offendi 5 mammis instructum, abdominalium una carens. Tres istae abdominales 
mammae ita collocatae erant, ut duabus dextris una sinistra opposita esset, eaque inter illas 
media cerneretur. 
Inter decem specimina duo frontis maculam mediam albam obtulerunt, plurima scopis, 
i. e. soleis, rufis erant. 
